Diari Oficial de la Generalitat Valenciana


Sumari del DOGV 2135, del 02-11-1993 (1993/829613)

DECRET 197/1993, de 13 d'octubre, del Govern Valencià, de modificació del Decret 180/1992, de 10 de novembre, pel qual es regula l'organització i les funcions de la inspecció educativa i s'estableix el sistema d'accés i permanència en l'exercici.
------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/10/13/197/dof/vci/html**

### Dades del document

Número de DOGV
:   2135

Data del DOGV
:   02-11-1993

Secció del DOGV
:   DISPOSICIONS GENERALS

Número del document
:   1993/829613


Data del document
:   13-10-1993

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 197/1993, de 13 d'octubre, del Govern Valencià, de modificació del Decret 180/1992, de 10 de novembre, pel qual es regula l'organització i les funcions de la inspecció educativa i s'estableix el sistema d'accés i permanència en l'exercici.  
La. Llei Orgànica 1/1990, de 3 d'octubre, d'Ordenació General del Sistema Educatiu, encomana a les administracions educatives l'exercici de la funció inspectora per garantir el compliment de les Lleis i la millora de la qualitat del sistema educatiu.  
La importància de les funcions que aquest mandat legal atribueix a la inspecció educativa en determina la convenient ordenació com a instrument bàsic de l'administració educativa, a la qual està adscrita orgànicament i funcionalment, i en defineix els lloes de treball amb característiques pròpies que els diferencien dels del sector especial docent.  
Per tot això, el procediment i el règim de classificació i determinació de retribucions dels llocs de treball de la inspecció educativa ha d'homologar-se al d'altres llocs no docents de la mateixa administració educativa, sense perjudici del règim especial d'accés a la funció inspectora i de provisió dels seus llocs de treball.  
D'acord amb el que s'ha exposat i a la vista de L'experiència adquirida des de la vigència del Decret 180/1992, de 10 de novembre, del Govern Valencià, pel qual es regula l'organització i les funcions de la inspecció educativa se n'estableix el sistema d'accés i permanència en l'exercici, n'és aconsellable la modificació parcial, per tal d'aconseguir els objectius abans exposats.  
En atenció d'aquests motius, a proposta conjunta dels Consellers d'Administració Pública i d'Educació i Ciència i amb la deliberació prèvia del Govern Valencià, en la reunió del dia 13 d'octubre de 1993,  
DECRETE  
Article primer  
L'article 9, els apartats 2, 5 i 6 de l'article 13, l'apartat 5 de l'article 14, l'apartat 1 de l'article 18, l'apartat 1 de l'article 19 i el primer paràgraf de l'article 20 del Decret 180/1992, de 10 de novembre, del Govern Valencià, pel qual són regulades l'organització i les funcions de la inspecció educativa i se n'estableix el sistema d'accés i permanència en l'exercici, queden redactats de la manera següent:  
«Article novè  
1. En cada direcció territorial d'Educació s'estableix la unitat d'inspecció educativa, de la qual depenen lots els inspectors d'educació del seu àmbit territorial i al capdavant de la qual hi haurà un inspector en cap, el nomenament del qual serà fet pel Conseller d'Educació i Ciència, entre els inspectors no pendents de valoració a què es refereix l'article 14.1 i 2 d'aquest decret, mitjançant convocatòria pública, pel procediment de Lliure designació. La remoció en aquest Lloc s'acordarà discrecionalment per la mateixa autoritat que va efectuar el nomenament.  
2. Els llocs de treball de la inspecció educativa s'inclouran en la llista de llocs de la Conselleria d'Educació i Ciència, en la forma i amb els requisits establerts en els articles 2 i 3 del Decret 245/1991, de 23 de desembre, del Govern Valencià, sobre relacions de llocs de treball. El nombre d'aquests lloes, en cada unitat d'inspecció educativa, serà el que es fixe en la llista corresponent.  
3. Als llocs de treball de la inspecció educativa i als seus titulars els serà d'aplicació el que disposa el Decret 70/1989, de 15 de maig, del Govern Valencià, sobre regulació del personal docent en llocs d'Administració educativa, llevat d'allò que d'una manera especial està regulat en aquest decret.».  
«Article tretze  
2. Les convocatòries per a l'accés i la subsegüent provisió dels lloes de treball de la funció inspectora educativa seran realitzades per ordre de la Conselleria d'Administració Pública, a proposta de la Conselleria d'Educació i Ciència. S'hi haurà d'incloure:  
a) La denominació, classificació i localització del lloc de treball.  
b) Els requisits per a exercir-lo-  
c) El barem per a puntuar els mèrits.  
d) La puntuació mínima per a l'adjudicació de les vacants convocades.  
5. Una vegada finalitzat el curs d'especialització, es determinarà, segons la puntuació global obtinguda, el nombre de participants que han superat el concurs, que no podrà ser superior, en cap cas, al nombre de places convocades. Els funcionaris seran nomenats, per resolució del Director General de la Funció Pública, per un període de tres anys per a l'exercici de la funció inspectora en el lloc que els corresponga, segons la puntuació global obtinguda i tenint en compte l'ordre de petició efectuada per ells. Aquestes destinacions seran irrenunciables.  
6. El concurs públic per a la funció inspectora educativa serà avaluat per una comissió de valoració, nomenada pel Conseller d'Administració Pública a proposta de la Conselleria d'Educació i Ciència.  
1 Article catorze  
5. El Director General de la Funció Pública, a proposta de la comissió avaluadara, dictarà la resolució que en cada cas correspondrà.»  
« Article divuit  
1. Per necessitats del servei produïdes perquè inspectors educatius passen a la situació de serveis especials, el Director General de la Funció Pública, a proposta del secretari general de la Conselleria d'Educació i Ciència, podrà nomenar inspectors accidentals entre funcionaris docents que complesquen els requisits per a exercir la funció inspectora, que seran declarats en comissió de serveis per l'òrgan competent de la Conselleria d'Educació i Ciència.  
Article dinou .  
1. Prèviament a la convocatòria dels concursos de mèrits per a l'accés a la funció inspectora educativa, la Direcció General de la Funció Pública, a proposta de la Conselleria d'Educació i Ciència, convocarà concurs de trasllats en el qual, en tot cas, podran participar:  
a) Els funcionaris del cas d'inspectors al servei de l'administració educativa.  
b) Els funcionaris docents que es troben en l'exercici de la funció inspectora educativa a la Comunitat Valenciana i hagen superat la valoració positiva a què es refereix l'article 14 d'aquest decret.  
c) Els inspectors d'educació amb caràcter definitiu que es troben exercint un lloc de lliure designació.  
Article vint  
Els mèrits dels concursants als quals es refereix l'article 19 seran valorats per una comissió presidida pel Cap del Servei d'Avaluació i Inspecció Educativa de la qual formaran part, com a vocals, quatre inspectors d'educació designats per sorteig, que no participen en el concurs, i un representant de la Direcció General de la Funció Pública».  
Article segon  
La disposició final primera del Decret 180/1992, de 10 de novembre, del Govern Valencià, queda redactada de la manera següent:  
«Es autoritzat el Conseller d'Administració Pública el Conseller d'Educació i Ciència perquè, mitjançant ordre conjunta, dicten les disposicions que calguen per a l'execució i el desenrotllament del que disposa aquest decret».  
DISPOSICIONS ADDICIONALS  
Primera  
La Conselleria d'Administració Pública procedirà a classificar els llocs de treball de la inspecció educativa, a proposta de la Conselleria d'educació i Ciència, de conformitat amb el que preveu el Decret 180/1992, de 10 de novembre, del Govern Valencià, modificat per aquest decret, i el Decret 245/ 1991, de 23 de desembre, del Govern Valencià, sobre relacions de lloc de treball.  
Segona  
La classificació de Llocs a què es refereix l'anterior disposició addicional tindrà efectes econòmics a partir de l'u de gener de 1993, i amb aquesta finalitat es faculta les Conselleries d'Economia i Hisenda i d'Educació i Ciència, dins l'àmbit de les seues respectives competències, perquè acorden les modificacions pressupostàries que requeresca l'execució d'aquest decret, a càrrec del capítol II de despeses del pressupost de la Conselleria d'Educació i Ciència per a 1993.  
València, 13 d'octubre de 1993  
El President de la Generalitat Valenciana,   
JOAN LERMA I BLASCO  
- El Conseller d'Administració Pública,   
LUIS BERENGUER FUSTER  
El Conseller d'Educació i Ciència,   
JOAN ROMERO GONZALEZ


Còpia Permalink ELI